ผมโดนท่อไอเสียดาดเข้าถึงเนื้อแท้ที่ข้างฝ่าเท้าแล้วเปนแผลยาวระมาณ5ซม. แล้วที่ใต้เท้าเริ่มมีตุ่มหนองขึ้นรอบๆแผล รู้สึกคันมากๆแล้วก้เกาจนหนองแตกสาเหตุเกิดขึ้นเพราะอะไรคับ
สวัสดีค่ะ ตุ่มหนองขึ้นรอบๆบริเวณที่โดนความร้อน อาจเป็น-แผลพุพองจากความร้อน รุนแรงระดับปานกลาง-แผลพุพองจากความร้อน รุนแรงมาก-ตุ่มใสจากสาเหตุอื่นๆเช่นเริม งูสวัดการให้ได้การวินิจฉัยที่แน่นอนต้องดูรอยโรคร่วมกับประวัติ ถ้าเป็นแผลพุพองบริเวณโดนท่อไอเสียพอดีก็น่าจะเป็นแผลพุพองจากความร้อน ซึ่งการรักษาจะแตกต่างกันไปขึ้นกับว่ามันได้รับความเสียหายระดับไหนถ้ามีตุ่มน้ำใสหรือตุ่มคล้ายหนองขึ้นและเจ็บที่แผลด้วย น่าจะเป็นแผลไฟไหม้ระดับสอง แผลไฟไหม้ระดับสองคือเกิดการไหม้ขึ้นที่ชั้นหนังกำพร้าตลอดทั้งชั้น (ทั้งชั้นผิวนอกและชั้นในสุด) และหนังแท้ส่วนที่อยู่ตื้น ๆ (ใต้หนังกำพร้า) จึงหายได้เร็วและไม่เกิดเป็นแผลเป็นเช่นกัน ยกเว้นถ้ามีการติดเชื้อ แผลก็อาจมีหนองให้เห็น แดงมาก เจ็บปวดมาก มีไข้ร่วมด้วยการดูแลตัวเองเบื้องต้น ไม่ควรใช้น้ำแข็งหรือน้ำเย็นจัดประคบ เพราะอาจทำให้บาดแผลลึกมากขึ้นได้ ล้างแผลด้วยน้ำเปล่าอุณหภูมิปกติ ใช้ผ้าสะอาดปิด ทำแผลด้วยอุปกรณ์ทำแผลพิเศษที่มีวัสดุปิดแผลสำหรับแผลไฟไหม้โดยเฉพาะ ใช้ยาฆ่าเชื้อทาบางๆเฉพาะที่ ที่นิยมใช้กันคือ 1% ซิลเวอร์ซัลฟาไดอะซีนค่ะแนะนำไปพบแพทย์เพื่อประเมินแผลว่าเป็นระดับใดมากน้อยแค่ไหน ถ้าเป็นพื้นที่กว้าง แผลดูมีการติดเชื้อ อาจต้องนอนรพ.เพื่อทำแผลและให้ยาฆ่าเชื้อค่ะ